**Допълнителна информация, ако английският не е родният Ви език.**

**Как ще кореспондираме с Вас**

Ще се свържем с Вас по имейл чрез имейл адреса, който сте посочили във формуляра за обжалване. Важно е жалбоподателите да проверяват за точност всички данни за връзка в момента на подаване на жалбата.

Имайте предвид, че тъй като имейлите съдържат лична и поверителна информация, всички имейли ще се изпращат в криптиран вид, като жалбоподателите ще трябва да се регистрират, да създадат профил и да влизат в нашата сигурна услуга за имейл Egress, така че да имате достъп до информацията, свързана с жалбата Ви. ***Жалбоподателите носят отговорност да проверяват всички папки в имейла си, т.е. Входяща поща, Спам и други.***

**Увреждане или ако английският не е родният Ви език**

Всички изслушвания във връзка с обжалвания ще се провеждат **само на английски език**, независимо дали лично или чрез видео връзка/по телефона или чрез писмено подадени документи.

Жалбоподателят **носи отговорност** да **определи помощник**, който да му помогне с това, както и да изпрати на екипа по обработване на жалби на имейл appeals@lancashire.gov.uk името и данните за връзка на определения помощник, така че това лице да може да участва от Ваше име в процеса по обжалването и да присъства на изслушванията.

Ако не можете да попълните сами формуляра Admissions Appeal (Обжалване на решение относно прием в училище) поради **увреждане** или**езикова бариера** и смятате, че това може да се отрази негативно на подаването на документи, може да получите помощ от нашия центъра за обслужване на клиенти, където ще могат да Ви съдействат с попълването на този формуляр.

Номерът за връзка на центъра за обслужване на клиенти е **0300 123 6707** (***Моля, имайте предвид, че персоналът на центъра не може да Ви консултира във връзка с подаването на документи или да Ви помогне с превод. Те могат само да попълнят формуляра вместо Вас).***

**Домашен адрес**

Имайте предвид, че ние винаги сравняваме адреса за прием в училище с данните, посочени във формуляра за обжалване; в случай че той се различава, органът ще трябва да разгледа случая и да поиска разяснение от Вас. **Затова е важно, ако подавате различен адрес на жалбата, да приложите подкрепящи документи в момента на подаване на формуляра на жалбата, за да се избегнат забавяния при организиране на изслушването Ви.**